Riina Sildos

Riina Sildos (sündinud 21. juulil 1964 Tallinnashttps://web.archive.org/web/20221219093230/https://www.efis.ee/et/filmitegijad/inimene/id/3048/biograafia Riina Sildos Eesti Filmi Andmebaasis) on eesti filmiprodutsent.

Sildos on lõpetanud 1982. aastal Tallinna 7. Keskkooli. Õppis 1982–1987 Tartu Riiklikus Ülikoolis vene filoloogiat, 1987. aastal kaitses filmisemiootikaalase diplomitöö "Graafiline sõna kaadris ja väljaspool kaadrit" (juhendaja professor Juri Lotman). Samal aastal astus Teaduste Akadeemia aspirantuuri, väitekirja teema "Filmilik kompositsioon 70.–80. aastate Eesti romaanis".

Sildos töötas aastatel 1987–1992 TA Keele ja Kirjanduse Instituudis. Seejärel töötas ta kuni 2000. aastani Eesti Raadios (1993. aastast Raadio 2 (R2) toimetajana, aasta hiljem R2 vanemtoimetajana ja 1995. aastast peatoimetajana). Aastatel 1998–2000 oli ta Raadio 2 programmidirektor ja Eesti Raadio juhatuse liige. Aastatel 2000–2003 oli ta Eesti Filmi Sihtasutuse juhataja.

Aastatel 2003–2011 töötas ta produtsendina Eesti Joonisfilmis, olles muu hulgas Heiki Ernitsa ja Janno Põldma täispikkade joonisfilmide "Leiutajateküla Lotte" ning "Lotte ja kuukivi saladus" produtsent. Ta on olnud paljude auhinnatud Eesti filmide produtsent, näiteks Ilmar Raagi "Kertu" (2013), "Eestlanna Pariisis" (2012), "Klass" (2007), René Vilbre "Mina olin siin" (2008) ja Moonika Siimetsa "Seltsimees laps" (2018).

Sildos on alates 2004. aastast reisikorraldusfirma Vespalo osanik.
Mitme kohtu hinnangul "optimeeriti" Vespalos makse.

Sildosel on kaks tütart, vanem neist on Johanna-Maria Lehtme.Käbi ei kuku... Riina Sildos ja Johanna-Maria Lehtme

Tunnustus
 2008 Valgetähe V klassi teenetemärk
 2021 Eesti Kultuurkapitali audiovisuaalse kunsti sihtkapitali aastapreemia"Selgusid Kultuurkapitali aastapreemiate laureaadid" Sirp, 13. veebruar 2022

 Viited 

Kategooria:Eesti filmiprodutsendid
Kategooria:Tartu Ülikooli filoloogiateaduskonna vilistlased
Kategooria:Valgetähe V klassi teenetemärgi kavalerid
Kategooria:Sündinud 1964